APSTIPRINU

Nacionālā veselības dienesta direktors

*Ā.Kasparāns*

\_\_\_\_\_\_\_\_\_\_\_\_\_\_\_\_\_

2023.gada \_\_.\_\_\_\_\_\_\_\_\_\_\_\_

**NOLIKUMS**

**AGRĪNĀS INTERVENCES PAKALPOJUMU SNIEDZĒJU ATLASES PROCEDŪRA PAKALPOJUMU SNIEGŠANAI**

**NO 2023.GADA 1.OKTOBRA**

*izdots saskaņā ar Nacionālā veselības dienesta*

*sekundārās ambulatorās veselības aprūpes*

*pakalpojumu sniedzēju atlases komisijas*

*2023.gada 30.augusta sēdes protokolu Nr.1*

Rīgā

2023

**VISPĀRĪGĀ INFORMĀCIJA**

1. **Ziņas par veselības aprūpes pakalpojumu sniedzēju atlases procedūras rīkotāju**
	1. Rīkotājs ir Nacionālais veselības dienests (turpmāk – Dienests), kas saskaņā ar Ministru kabineta 2011.gada 1.novembra noteikumiem Nr.850 „Nacionālā veselības dienesta nolikums”, veic ar atlases procedūru saistītās darbības, slēdz pakalpojumu līgumu ar pakalpojuma sniedzēju un nodrošina samaksu par pakalpojumu:
		1. adrese: Cēsu iela 31, k/3, Rīga, LV-1012;
		2. nodokļu maksātāja reģ.Nr.90009649337.
	2. Atlases procedūru organizē, pamatojoties uz Dienesta 2023.gada 29.augusta rīkojumu Nr. 16-2/230/2023 „Par agrīnās intervences atlases komisijas izveidošanu un atlases veikšanu 2023.gadā” ar kuru apstiprināta agrīnās intervences pakalpojumu sniedzēju atlases komisija (turpmāk – komisija).
2. **Pretendents ir viena ārstniecības iestāde.**
3. **Šim pakalpojumam 2023.gadam valstī kopumā ir plānoti 618 043 EUR.**
4. **Atlases** **mērķis**

Atlases procedūras mērķis ir paplašināt Latvijas reģionos agrīnās intervences pakalpojumu, uzlabojot pieejamību bērniem līdz 6 gadu vecumam (ieskaitot) ar autiskā spektra un citiem attīstības traucējumiem, veicot agrīnās intervences pakalpojumu sniedzēju atlasi līgumu noslēgšanai par agrīnās intervences pakalpojumu sniegšanu un apmaksu no 2023.gada 1.oktobra.

1. **Piedāvājumu iesniegšanas vieta, datums, laiks un kārtība**
	1. Pretendents piedāvājumu iesniedz elektroniski, parakstot to ar drošu elektronisko parakstu un nosūtot uz Dienesta elektroniskā pasta adresi atlase@vmnvd.gov.lv līdz 2023.gada 1.decembrim, plkst.16:00.
	2. Piedāvājumi, kas iesniegti pēc 5.1. apakšpunktā noteiktā piedāvājumu iesniegšanas termiņa, netiks izskatīti un tiks nosūtīti atpakaļ Pretendentam.
	3. Piedāvājumu paraksta Pretendenta paraksttiesīgā vai tā pilnvarotā persona.
	4. Iesniedzot piedāvājumu, Pretendents pieņem visus nolikumā ietvertos nosacījumus.
2. **Atlases procedūras nolikuma izskaidrojums, kontaktpersona**
	1. Papildinformāciju par atlases procedūras nolikumu vai atlases procedūras nolikuma skaidrojumu iespējamie pretendenti var pieprasīt, rakstiski vēršoties ar iesniegumu pie komisijas ne vēlāk kā līdz 2023.gada 1.novembrim. Komisija pretendenta pieprasīto informāciju sagatavo 3 (trīs) darba dienu laikā pēc pieprasījuma saņemšanas.
	2. Rīkotāja pilnvarotā kontaktpersona:

vārds, uzvārds: Elīna Engelberga

adrese: Rīga, Cēsu iela 31, k/3, Rīga, LV-1012

tālruņa numurs: 67387671

elektroniskā pasta adrese: elina.engelberga@vmnvd.gov.lv.

1. **Pretendentu piedāvājumu labošana vai atsaukšana**
	1. Pretendentam ir tiesības mainīt vai atsaukt piedāvājumu, rakstiski paziņojot par tokomisijai līdz nolikuma 5.1.apakšpunktā noteiktajam piedāvājumu iesniegšanas datumam un laikam.
	2. Pēc nolikuma 5.1.apakšpunktā noteiktā piedāvājumu iesniegšanas termiņa beigām, Pretendents nevar grozīt savu iesniegto piedāvājumu.
	3. Pretendents var atsaukt savu iesniegto piedāvājumu līdz 5.1.apakšpunktā noteiktajam piedāvājumu iesniegšanas termiņa beigām.
	4. Pretendents var atsaukt savu iesniegto piedāvājumu arī pēc nolikuma 5.1.apakšpunktā noteiktā piedāvājumu iesniegšanas termiņa beigām, iesniedzot Pretendenta paraksttiesīgās personas parakstītu iesniegumu vai pieprasījumu.
	5. Piedāvājuma atsaukšanai (nolikuma 7.3. un 7.4.apakšpunkts) ir bezierunu raksturs, un tā izslēdz Pretendentu no tālākas līdzdalības atlasē.

**PRETENDENTAM IZVIRZĀMĀS PRASĪBAS UN TO VĒRTĒŠANAS KRITĒRIJI**

1. **Vispārējās prasības pretendentiem**

***(šajā sadaļā nosauktās prasības jāievēro un dokumenti jāiesniedz visiem pretendentiem, kuri piedalās agrīnās intervences pakalpojumu sniedzēju atlasē)***

* 1. Vispārējās prasības pretendentiem:
		1. pretendents atbilst obligātajām prasībām, kas ārstniecības iestādēm un to struktūrvienībām noteiktas normatīvajos aktos;
		2. pretendenta nodrošinājums ar personālu;
		3. pret pretendentu nav uzsākts maksātnespējas process, maksātnespējas process nav pabeigts ar bankrota procesa pabeigšanu, nav uzsākts pretendenta likvidācijas process, nav apturēta pretendenta saimnieciskā darbība;
		4. pretendents ir likumā "[Par nodokļiem un nodevām](https://likumi.lv/ta/id/33946-par-nodokliem-un-nodevam)" noteiktās Padziļinātās sadarbības programmas dalībnieks vai tā maksājamo Valsts ieņēmumu dienesta administrēto nodokļu (nodevu) parāda kopsumma nepārsniedz 150 *euro*.
	2. Prasības attiecībā uz piedāvājuma noformējumu un iesniegšanu:
		1. piedāvājums tiek nosūtīts uz Dienesta elektroniskā pasta adresi atbilstoši šī nolikuma 5.1. apakšpunktā norādītajam, ja pieteikums ir parakstīts ar drošu elektronisko parakstu:
			1. elektroniskā pasta nosaukumā (“Subject”) norāda – “NVD Agrīnās intervences atlasei no 2023.gada 1.oktobra, atvērt tikai atlases komisijas klātbūtnē”;
			2. elektroniskā pasta vēstulē (ziņā) norāda pretendenta nosaukumu, juridisko adresi un elektroniskā pasta adresi;
		2. piedāvājums satur pieteikumu, kas sagatavots latviešu valodā atbilstoši šī nolikuma 1.pielikumam.
		3. piedāvājuma teksts ir skaidri formulēts, lai izvairītos no jebkādām šaubām un pārpratumiem, kas attiecas uz vārdiem un skaitļiem;
		4. piedāvājumā esošajā pieteikumā norādīts ārstniecības iestādes nosaukums, ārstniecības iestādes reģistrācijas numurs un juridiskā adrese;
		5. piedāvājumu parakstījusi persona, kurai ir tiesības pārstāvēt ārstniecības iestādi, ja piedāvājumu parakstījusi pilnvarotā persona, piedāvājumam pievienots pilnvaras oriģināls vai normatīvajos aktos noteiktajā kārtībā apliecināta tās kopija.
	3. **Pretendents pieteikumā apliecina:**
		1. iespējas un gatavību līguma ietvaros sniegt agrīnās intervences pakalpojumus par noteikto cenu atbilstoši spēkā esošajiem veselības aprūpes pakalpojumu tarifiem un apmaksas nosacījumiem, nepieprasot papildu maksu no veselības aprūpes pakalpojumu saņēmēja;
		2. ka uzsākot pakalpojuma sniegšanu, pretendents nodrošinās, lai pakalpojumu sniedz pietiekams skaits attiecīgās kvalifikācijas ārstniecības personas (multiprofesionāla komanda atbilstoši Agrīnās intervences pakalpojuma sniegšanas kārtības un apmaksas nosacījumu 4.punktam), kuras ir sertificētas un reģistrētas Psihologu reģistrā vai Ārstniecības personu un ārstniecības atbalsta personu reģistrā attiecīgajā specialitātē, vai lietišķās uzvedības analīzes (ABA) speciālists, kuram ir vismaz bakalaura izglītība sociālās zinātnēs vai veselības aprūpē un derīgs sertifikāts ar apgūtu metodi vismaz 270 stundu apmērā vai izglītības iestādes izziņa ar apgūtu metodi vismaz 187 stundu apmērā un norādītu supervizoru;
		3. ka pretendentam nav uzsākts likvidācijas vai maksātnespējas process, nav pabeigta bankrota procedūra, nav apturēta pretendenta saimnieciskā darbība;
		4. ka pretendentam nav Valsts ieņēmumu dienesta administrēto nodokļu (nodevu) parāda vai tas nepārsniedz 150,00 *euro*.
1. **Speciālās prasības pretendentiem**
	1. Pieteikumā pretendents norāda pakalpojumu, kura sniegšanu tas piedāvā un pakalpojuma sniegšanas vietas adresi (-es).
	2. Pretendents piedāvājuma iesniegšanas brīdī ir reģistrēts ārstniecības iestāžu reģistrā.
2. **Piedāvājuma vērtēšana**
	1. Komisija vērtē katra pretendenta atbilstību atlases noteikumiem – atbilstību vispārējām prasībām un atbilstību speciālajām prasībām
	2. Piedāvājumu vērtē atbilstoši nolikuma 9.punktā norādītajām vispārējām prasībām šādā kārtībā:
		1. vērtējums tiek apkopots šādā tabulā:

|  |  |  |  |
| --- | --- | --- | --- |
| **Nr. p.k.** | **Vērtēšanas kritērijs** | **Kritērijs ir/nav izpildīts****(+/-)** | **Piezīmes** |
| 1. | Piedāvājuma noformējums: |
| 1.1. | sagatavots rakstisks pieteikums latviešu valodā; |  |  |
| 1.2. | pieteikuma teksts ir skaidri formulēts un saprotams; |  |  |
| 1.3. | pieteikumā norādīts ārstniecības iestādes nosaukums, ārstniecības iestādes reģistrācijas numurs un juridiskā adrese; |  |  |
| 1.4. | piedāvājumu parakstījusi persona, kurai ir tiesības pārstāvēt ārstniecības iestādi, bet, ja piedāvājumu parakstījusi pilnvarotā persona, piedāvājumam pievienots pilnvaras oriģināls vai normatīvajos aktos noteiktajā kārtībā apliecināta tās kopija; |  |  |
| 1.5. | pieteikuma veidlapā ir aizpildīta visa pieprasīta informācija un tajā iekļauti visi attiecīgie apliecinājumi.  |  |  |
| 2. | Pretendentam nav Valsts ieņēmumu dienesta administrēto nodokļu (nodevu) parāda vai tas nepārsniedz EUR 150,00, |  |  |
| 3. | Pretendentam nav uzsākts likvidācijas vai maksātnespējas process, nav pabeigta bankrota procedūra, nav apturēta pretendenta saimnieciskā darbība.  |  |  |
| 4. | Saskaņā ar Veselības inspekcijas datiem piedāvājuma iesniegšanas brīdī ārstniecības iestāde, kura sniegs šo veselības aprūpes pakalpojumu, ir reģistrēta ārstniecības iestāžu reģistrā. |  |  |
| 5. | Pieteikumā ir norādīta pakalpojuma sniegšanas adrese |  |  |
| 6. | Pieteikumā ir norādīta kontaktinformācija (tālruņa numurs un e-pasts), ko pacienti var izmantot, lai pierakstītos pakalpojumam |  |  |
| 7. | Pieteikumā ir norādīti speciālistu, kas sniegs pakalpojumu, vārdi, uzvārdi |  |  |
| 8. | Pieteikumā ir norādīta speciālistu, kas sniegs pakalpojumu, specialitāte, ņemot vērā, ka pakalpojumu var sniegt: |
| 8.1. | klīniskais un veselības psihologs |  |  |
| 8.2. | psihiatrs vai bērnu psihiatrs |  |  |
| 8.3. | audiologopēds |  |  |
| 8.4. | ergoterapeits |  |  |
| 8.5. | fizioterapeits |  |  |
| 8.6. | lietišķās uzvedības analīzes (ABA) speciālists |  |  |
| 9. | Pieteikumā norādītais(-ie) klīniskais(-ie) un veselības psihologs(-i) ir reģistrēts(-i) Psihologu reģistrā |  |  |
| 10. | Pieteikumā norādītais(-ie) klīniskais(-ie) un veselības psihologs(-i) ir sertificēts(-i), ko apliecina iesniegtais(-ie) ar pieteikumu Psihologu sertifikācijas padomes apstiprināts(-i) derīgs(-i) sertifikāts(-i) |  |  |
| 11. | Pieteikumā norādītais(-ie) psihiatrs(-i)/bērnu psihiatrs(-i) ir reģistrēts(-i) Ārstniecības personu un ārstniecības atbalsta personu reģistrā un ir derīgs atbilstošās specialitātes sertifikāts |  |  |
| 12. | Pieteikumā norādītie audiologopēdi, ergoterapeiti un fizioterapeiti ir reģistrēti ārstniecības personu un ārstniecības atbalsta personu reģistrā un ir derīgs atbilstošās specialitātes sertifikāts |  |  |
| 13. | Pieteikumā norādītajam(-iem) lietišķās uzvedības analīzes (ABA) speciālistam (-iem) ir vismaz bakalaura izglītība sociālās zinātnēs vai veselības aprūpē un derīgs sertifikāts ar apgūtu metodi vismaz 270 stundu apmērā vai izglītības iestādes izziņa ar apgūtu metodi vismaz 187 stundu apmērā un norādītu supervizoru |  |  |

* + 1. komisija ir tiesīga izvērtēt, vai šī nolikuma 10.2.1.apakšpunkta tabulas 1.1.-1.5. apakšpunktā norādīto kritēriju neizpilde ir būtiska, un izlemt par pretendenta turpmāku dalību vērtēšanā;
		2. komisija ir tiesīga pārliecināties par šī nolikuma 10.2.1.apakšpunkta tabulas 2. un 3.punkta izpildi, pārbaudot datus par pretendentu publiski pieejamajos reģistros;
		3. pretendents, kurš nav izpildījis kādu no nolikuma 10.2.1.apakšpunktā norādītajiem vispārējo prasību kritērijiem, tiek noraidīts, ja komisija, ievērojot šī nolikuma 12.2.2.apakšpunktu, nav lēmusi citādi, tālākā piedāvājumu vērtēšanā nepiedalās un tiek atzīts par neatbilstošu līguma par veselības aprūpes pakalpojumu sniegšanu un apmaksu slēgšanai;
		4. pretendents, kurš ir izpildījis visus nolikuma 8.punktā un 10.2.1.apakšpunktā norādītos vispārējo prasību kritērijus, tiek atzīts par atbilstošu un atlasi izturējušu.
	1. Komisija vērtē pretendentu atbilstību vispārējām un speciālajām prasībām komisijas sēdē, aizpildot šī nolikuma 10.2.apakšpunktā norādīto tabulu, un par katru pretendentu pieņem lēmumu par atbilstību vai neatbilstību atlases kritērijiem un par līguma par agrīnās intervences pakalpojumu sniegšanu un apmaksu slēgšanu ar atbilstošo pretendentu. Komisijas vērtējums tabulās un visi lēmumi tiek atspoguļoti komisijas piedāvājumu vērtēšanas sēdes protokolā, kuru paraksta visi komisijas locekļi, kuri piedalās atlases pretendentu vērtēšanā un lēmumu pieņemšanā.
	2. Izdarot atzīmi par katra pretendenta piedāvājuma vērtējumu vispārējo prasību un speciālo prasību tabulā, komisija pieņem lēmumu ar klātesošo komisijas locekļu balsojumu. Ja komisijas locekļu balsojums sadalās vienādi, izšķirošais ir komisijas priekšsēdētāja balsojums.
1. **Paziņojums par lēmuma pieņemšanu**

Komisijas saskaņā ar šī nolikuma 10.punktu pieņemtie lēmumi tiek noformēti katram pretendentam atsevišķa dokumenta veidā, kas atbilst Administratīvā procesa likuma prasībām, iesniegti galīgā lēmuma pieņemšanai un parakstīšanai Dienesta direktoram un Administratīvā procesa likumā noteiktajā termiņā (30 (trīsdesmit) dienu laikā no pieteikuma atvēršanas dienas) nosūtīti elektroniski katram pretendentam.

**PRETENDENTA TIESĪBAS UN PIENĀKUMI**

1. **Pretendenta tiesības**
	1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. Pieprasīt un saņemt piedāvājumu atvēršanas un piedāvājumu vērtēšanas sēdes protokolu.
	3. Pieprasīt izskaidrot lēmumu, kas pieņemts par pretendenta atzīšanu par neatbilstošu līguma par veselības aprūpes pakalpojumu sniegšanu un apmaksu slēgšanai.
2. **Pretendenta pienākumi**
	1. Iesniedzot piedāvājumu, ievērot visus šajā atlases procedūras nolikumā minētos noteikumus.
	2. Rakstveidā komisijas norādītajā termiņā sniegt papildu informāciju vai paskaidrojumus par piedāvājumu, ja to pieprasa komisija.
	3. Rakstveidā informēt komisiju pēc piedāvājumu iesniegšanas termiņa beigām līdz atlases noslē­gu­mam par izmaiņām iesniegtajos pretendenta atlases dokumentos, kas saistītas ar:
		1. pretendenta saimnieciskās darbības apturēšanu vai pārtraukšanu;
		2. tiesvedības uzsākšanu par pretendenta darbības izbeigšanu, maksātnespēju vai bankrotu.
3. **Komisijas tiesības un pienākumi**

* 1. Ievērojot šajā nolikumā noteikto, atzīt par atbilstošu vai noraidīt pretendenta piedāvājumu, ja tas neatbilst kādai no atlases nolikumā norādītajām prasībām līguma par veselības aprūpes pakalpojumu sniegšanu un apmaksu slēgšanai.
	2. Rakstveidā papildus pieprasīt precizējošu informāciju par pretendenta piedāvājumu.
	3. Par nepatiesas informācijas sniegšanu piedāvājumā vai tajā pievienotajos dokumentos vai komisijas maldināšanu, noraidīt pretendentu kā neatbilstošu līguma par agrīnās intervences pakalpojumu sniegšanu un apmaksu slēgšanai.
	4. Lūgt Veselības inspekciju veikt pārbaudi pēc pretendenta norādītās pakalpojuma sniegšanas adreses uz vietas.
	5. Vērtēt un noteikt atbilstošākos pretendentus līguma par agrīnās intervences pakalpojumu sniegšanu un apmaksu slēgšanai.
	6. Komisijas locekļi piedāvājuma atvēršanas dienā paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta pretendenta izvēlē vai darbībā.
1. **Tiesību akti, kas reglamentē atlases veikšanu**

Ministru kabineta 2011.gada 1.novembra noteikumu Nr.850 “Nacionālā veselības dienesta nolikums” 4.2.apakšpunkts un Ministru kabineta 2018.gada 28.augusta noteikumu Nr.555 „Veselības aprūpes pakalpojumu organizēšanas un samaksas kārtība” 5.2.apakšpunkts.

**1.pielikums**

**Nolikumam**

**„Sekundāro ambulatoro veselības aprūpes pakalpojumu sniedzēju**

**atlases procedūra pakalpojumu sniegšanai no 2023.gada”**

*PARAUGS*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **Pieteikums agrīnās intervences pakalpojuma sniegšanai** |
| **1. Ārstniecības iestādes nosaukums (turpmāk tekstā - Pretendents):** |   |  |
| **Ārstniecības iestādes reģistrācijas Nr.** |   |  |
| *(Amatpersonas (u) ar pārstāvības tiesībām vai tās/to pilnvarotās personas amats, vārds un uzvārds)* |   |  |
|  |  |  |
| personā ar šī pieteikuma iesniegšanu piesakās sniegt valsts apmaksātus agrīnās intervences pakalpojumus. |
| **2. Norāda informāciju par iestādi** |  |  |
| Iestādes nosaukums | Pakalpojuma sniegšanas vieta (klātienes konsultāciju precīza adrese, norādot ielu, mājas Nr./nosaukumu, pilsētu (apdzīvotu vietu), pasta indeksu) | Kontakttālrunis un e-pasts, ko pacienti var izmantot, lai pierakstīties pakalpojumam |
|   |   |   |
|  |  |  |
| **3. Norāda informāciju par nodarbinātiem speciālistiem, t.sk lietišķās uzvedības analīzes (ABA) speciālistiem** |
| Speciālista vārds un uzvārds | Personas kods vai ārstniecības personas ID | Specialitātes kods un specialitātes nosaukums, kurā ir sertificēts (neaizpilda par lietišķās uzvedības analīzes (ABA) speciālistu) |
|   |   |   |
|   |   |   |
|   |   |   |
|   |   |   |
| **4. Vienlaicīgi ar šī pieteikuma parakstīšanu Pretendents apliecina:** |
|   | **Apliecina** |  |
| 4.1.   iespējas un gatavību līguma ietvaros sniegt agrīnās intervences pakalpojumus par noteikto cenu atbilstoši spēkā esošajiem pakalpojumu tarifiem un apmaksas nosacījumiem.  |   |  |
| 4.2. ka sniegs agrīnās intervences pakalpojumus atbilstoši normatīvajiem aktiem un līguma prasībām; |   |  |
| 4.3. ka Pretendents nodrošinās, lai pakalpojumu sniedz multiprofesionāla komanda - klīniskais un veselības psihologs, psihiatrs vai bērnu psihiatrs un funkcionālie speciālisti - audiologopēds, ergoterapeits, fizioterapeits, kuri ir sertificēti un reģistrēti Psihologu reģistrā vai Ārstniecības personu un ārstniecības atbalsta personu reģistrā un lietišķās uzvedības analīzes (ABA) speciālists, kuram ir vismaz bakalaura izglītība sociālās zinātnēs vai veselības aprūpē un derīgs sertifikāts ar apgūtu metodi vismaz 270 stundu apmērā vai izglītības iestādes izziņa ar apgūtu metodi vismaz 187 stundu apmērā un norādītu supervizoru; |   |  |
| 4.4.   ka Pretendentam nav uzsākts likvidācijas vai maksātnespējas process, nav pabeigta bankrota procedūra, nav Maksātnespējas likumā minēto maksātnespējas pazīmju, nav apturēta Pretendenta saimnieciskā darbība; |   |  |
| 4.5.   ka Pretendentam nav Valsts ieņēmumu dienesta administrēto nodokļu (nodevu) parāda vai tas nepārsniedz EUR 150.00; |   |  |
| 4.6. ka agrīnās intervences pakalpojumus sniegs personām,kas atbilst visiem agrīnās intervences pakalpojumu sniegšanas kārtības 2. punktā esošiem nosacījumiem; |   |  |
| 4.7. ka ievēros agrīnās intervences pakalpojumu sniegšanas kārtības 3. punktā minētās prasības; |   |  |
| 4.8. ka ievēros agrīnās intervences pakalpojumu sniegšanas kārtības 16. punktā minētās prasības rindu organizācijai; |   |  |
| 4.9. ka ievēros agrīnās intervences pakalpojumu sniegšanas kārtības 15. punktā minētās prasības; |   |  |
| 4.10. ka ir iesniedzis ar šo pieteikumu speciālistu sertifikātus, kas apliecina viņu tiesības sniegt pakalpojumus pieteikumā norādītajā specialitātē; |   |  |
| 4.11.   ka visas piedāvājumā sniegtās ziņas ir patiesas. |   |  |
|  |  |  |
| **5. Dati par Pretendentu** |  |  |
| 5.1. Pretendenta kontakti: |  |  |
| tālruņa numurs: |   |  |
| elektroniskā pasta adrese:  |   |  |
|  |  |  |
| Parakstīšanas vieta |   |  |
| Datums |   |  |
| Paraksts |   |  |
| Paraksta atšifrējums |   |  |